1960ஆம் ஆண்டுகளில் மிகவும் பரவலாக உளப்பிணியியல் எதிர் இயக்கம் என்றறியப்பட்ட ஒரு அணுகு முறை, ஸ்கிசோஃப்ரினியாவை ஒரு நோயாகக் கருதும் பாராம்பரியமான மருத்துவக் கருத்தை எதிர்க்கிறது.

உளவியலாளர், தாமஸ் சஜாஸ் உளவியல் நோயாளிகள் நோய் பீடித்தவர்கள் அல்லவென்றும், சமூகத்தைச் சங்கடத்தில் ஆழ்த்தும் வகையில், பாராம்பரியத்திற்கு மாறான கருத்து மற்றும் நடத்தை ஆகியவற்றைக் கொண்டவர்களே என்றும் வாதிடுகிறார்.

சமூகம், அவர்கள் நடத்தையை ஒரு நோய் என்று வர்ணித்து அவர்களைக் கட்டுப்படுத்த முயல்வதும், பலவந்தமாக ஒரு சமூகக் கட்டுப்பாடு என்ற பெயரில் அவர்களுக்கு சிகிச்சை அளிப்பதும் அநீதி என்று அவர் வாதிடுகிறார்.

இந்தக் கருத்தின்படி ஸ்கிசோஃப்ரினியா என்று ஒரு நோய் உண்மையில் இல்லை; அது வெறும் ஒரு சமுதாயக் கருத்தாக்கம். இது சமுதாயத்தின் கருத்துக்களின்படி சாதாரணம் மற்றும் அசாதாரணம் என்று கருதப்படுபவற்றைச் சார்ந்து உருவாக்கப்பட்டது.

சஜாஸ் தன்னை உளப்பிணி இயலின் அதாவது உளப்பிணி இயல் என்னும் சிகிச்சை முறைமைக்க எதிரியாகக் கருதியதில்லை. ஆனால், அவ்வாறான சிகிச்சை ஒருவரின் விருப்பத்திற்கு மாறாக அவர் மீது திணிக்கப்படக் கூடாது என்றும், அதற்கு ஒப்புதல் அளிக்கும் வயது வந்தவர்களுக்கு மட்டுமே அதை அளிக்க வேண்டும் என்றும் அவர் நம்புகிறார்.

குணமடைவதை வரையறுத்தல்
நரம்பியல் ரீதியானவை
ஒரு சமுதாயக் கருத்தாக்கமாக ஸ்கிசோஃப்ரினியா
மேலாண்மை